CELEX: 31991D0222
Language: el
Date: 1991-03-26 00:00:00
Title: 91/222/ΕΟΚ: Απόφαση της Επιτροπής της 26ης Μαρτίου 1991 σχετικά με την επέκταση της χρηματοδοτικής συνεισφοράς της Κοινότητας για τη συνέχιση της δράσης για την εξάλειψη της λοιμώδους περιπνευμονίας των βοοειδών στην Ισπανία (Το κείμενο στην ισπανική γλώσσα είναι το μόνο αυθεντικό)

Avis juridique important

|

31991D0222

91/222/ΕΟΚ: Απόφαση της Επιτροπής της 26ης Μαρτίου 1991 σχετικά με την επέκταση της χρηματοδοτικής συνεισφοράς της Κοινότητας για τη συνέχιση της δράσης για την εξάλειψη της λοιμώδους περιπνευμονίας των βοοειδών στην Ισπανία (Το κείμενο στην ισπανική γλώσσα είναι το μόνο αυθεντικό)  

Επίσημη Εφημερίδα αριθ. L 098 της 19/04/1991 σ. 0019 - 0020

ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Μαρτίου 1991  σχετικά με την επέκταση της χρηματοδοτικής συνεισφοράς της Κοινότητας για τη συνέχιση της δράσης για την εξάλειψη της λοιμώδους περιπνευμονίας των βοοειδών στην Ισπανία  ( Το κείμενο στην ισπανική  γλώσσα είναι το μόνο αυθεντικό )  ( 91/222/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα ( 1 ), όπως τροποποιήθηκε από την απόφαση 91/133/ΕΟΚ ( 2 ), και ι'διως το άρθρο 3 παράγραφος 4 και το άρθρο 4,  Εκτιμώντας :  ότι εκδηλώθηκαν στην Ισπανία το Σεπτέμβριο του 1990 κρούσματα λοιμώδους περιπνευμονίας των βοοειδών ( ΜΠΠΒ)- ότι, λόγω της καταστάσεως αυτής, η Επιτροπή εξέδωσε ήδη την απόφαση 91/70/ΕΟΚ ( 3 )-  ότι σημειώθηκαν στην Ισπανία νέα κρούσματα λοιμώδους περιπνευμονίας των βοοειδών - ότι η εκδήλωση της ασθένειας αυτής αποτελεί σοβαρό κίνδυνο για τα βοοειδή της Κοινότητας - ότι πρέπει να συνεχιστεί η δράση για την εξάλειψη της ασθένειας αυτής στην  Ισπανία -  ότι είναι αναγκαίο, για να εξασφαλιστεί η επιτυχία της δράσης, να εκδοθούν οι σχετικοί κανόνες- ότι οι ισπανικές αρχές έχουν αναλάβει τη δέσμευση να τηρήσουν τους κανόνες αυτούς -  ότι έχει αρχίσει, σε κοινοτική κλίμακα, η διεξαγωγή επιστημονικών μελετών για την εναρμόνιση των κανόνων όσον αφορά τη διάγνωση της μεταδοτικής περιπνευμονίας των βοοειδών - ότι η παρούσα απόφαση είναι δυνατό να αναθεωρηθεί, ώστε να είναι σύμφωνη με την  εξέλιξη των επιστημονικών γνώσεων -  ότι πληρούνται οι όροι της απόφασης 90/424/ΕΟΚ για τη χορήγηση κοινοτικής χρηματοδοτικής ενίσχυσης -  ότι τα μέτρα που προβλέπει η παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :  Άρθρο 1  Η Ισπανία μπορεί να λαμβάνει κοινοτική χρηματοδοτική συνεισφορά για τα κρούσματα μεταδοτικής περιπνευμονίας των βοοειδών που εκδηλώνονται από την 1η Οκτωβρίου 1990 έως τις 31 Μαρτίου 1991 .  Η χρηματοδοτική συνεισφορά της Κοινότητας, όπως ορίζει το άρθρο 4, θα χορηγείται υπό την προϋπόθεση ότι η Ισπανία θα τηρεί τους κανόνες που καθορίζει η παρούσα απόφαση .  Άρθρο 2  Για τους σκοπούς της παρούσας απόφασης :  1 . Εκμετάλλευση : σημαίνει μια γεωργική εγκατάσταση ή επίσημα ελεγχόμενες εμπορικές εγκαταστάσεις που βρίσκονται στην επικράτεια της Ισπανίας, στις οποίες διατηρούνται ή εκτρέφονται βοοειδή για αναπαραγωγή, πώληση ή σφαγή .  2 . Μολυνθείσα περιοχή : είναι η έκταση με διάμετρο τουλάχιστον τριών χιλιομέτρων γύρω από την εκμετάλλευση στην οποία έχει διαγνωστεί η ασθένεια, σύμφωνα με επίσημα πορίσματα, ή μια εκμετάλλευση που συνδέεται από επιδημιολογική άποψη με την εκδήλωση της  ασθένειας .  3 . Ορολογική δοκιμασία : σημαίνει δοκιμασία συνδέσεως του συμπληρώματος ( τροποποιημένη μέθοδος των Cambell και Turner ).  4 . Κρούσμα : σημαίνει το ζώο που παρέχει αντίδραση σε ορολογική δοκιμασία η οποία επιβεβαιώνεται από το εργαστήριο αναφοράς ότι είναι θετική ή/και παρουσιάζει κατά τον έλεγχο μετά τη σφαγή παθολογικές αλλοιώσεις που οφείλονται στη λοιμώδη περιπνευμονία  των βοοειδών ή/και από το οποίο έχει απομονωθεί το μυκόπλασμα mycoides ( τυποποίηση μικρών αποικιών ).  5 . Βιολογικοί αντιδραστήρες : τα ζώα που παρέχουν αντίδραση σε ορολογική δοκιμασία .  Άρθρο 3  Οι κεντρικές αρχές της Ισπανίας :  1 . λαμβάνουν μέτρα για τον εντοπισμό των εκδηλώσεων λοιμώδους περιπνευμονίας των βοοειδών, τα οποία αποσκοπούν ειδικότερα :  α ) στην υποχρεωτική κοινοποίηση όλων των περιπτώσεων για τις οποίες υπάρχει υπόνοια ή έχει επιβεβαιωθεί η ύπαρξη λοιμώδους περιπνευμονίας των βοοειδών -  β ) στην οργάνωση ειδικών επιζωοτιολογικών ερευνών για τον εντοπισμό των εκμεταλλεύσεων που έχουν μολυνθεί και, πιο συγκεκριμένα, για τη διεξαγωγή πλήρους ορολογικής εξέτασης -  γ ) στο να οριστούν οι μολυνθείσες περιοχές .  2 . Λαμβάνουν τα μέτρα για την εξάλειψη των κρουσμάτων μεταδοτικής περιπνευμονίας των βοοειδών τα οποία αποσκοπούν ειδικότερα :  α ) - στην απαγόρευση της μετακίνησης όλων των βοοειδών που βρίσκονται σε εκμεταλλεύσεις στις οποίες έχουν βρεθεί ζώα που παρουσιάζουν θετική αντίδραση, εκτός από τις περιπτώσεις που τα ζώα προορίζονται για άμεση σφαγή υπό επίσημο έλεγχο, μέχρις ότου τα  βοοειδή ηλικίας άνω των δώδεκα μηνών που βρίσκονται στη ζώνη αυτή παρουσιάσουν αρνητική αντίδραση σε τρεις δοκιμασίες οι οποίες διενεργούνται σε διαστήματα όχι μικρότερα των τριών εβδομάδων,  - σε περίπτωση που υπάρχει χαμηλός αριθμός θετικών αντιδράσεων στη δοκιμασία, είναι δυνατόν να αποφασιστεί η σφαγή ενός ή περισσότερων ζώων που παρουσιάζουν θετική αντίδραση . Είναι δυνατό να γίνει τελική διάγνωση με εξέταση μετά τη σφαγή ή/και  εργαστηριακή εξέταση -  β ) στην απαγόρευση της μετακίνησης όλων των βοοειδών που βρίσκονται στις μολυνθείσες ποεριοχές, εκτός εάν τα ζώα αυτά προορίζονται για άμεση σφαγή υπό επίσημο έλεγχο, έως ότου όλα τα βοοειδή ηλικίας άνω των δώδεκα μηνών που βρίσκονται στην εν λόγω ζώνη  παρουσιάσουν αρνητική αντίδραση σε τρεις δοκιμασίες που διεξάγονται σε διαστήματα όχι μικρότερα των τριών εβδομάδων -  γ ) στη σφαγή όλων των βοοειδών που βρίσκονται σε εκμετάλλευση στην οποία έχει σημειωθεί μεγάλος αριθμός κρουσμάτων -  δ ) στην εξέταση όλων των βοοειδών που βρίσκονται στη μολυνθείσα ζώνη -  ε ) στο να επιτρέπουν τη σφαγή των βοοειδών σύμφωνα με τη δεύτερη περίπτωση του στοιχείου α ) και του στοιχείου γ ) υπό επίσημο έλεγχο σε σφαγεία που έχουν ορίσει οι κεντρικές αρχές της Ισπανίας για το σκοπό αυτό, αμέσως μετά την επίσημη κοινοποίηση στον  κάτοχο ή στο άτομο που είναι υπεύθυνο για τα ζώα των αποτελεσμάτων των δοκιμασιών ή των ελέγχων .  Με την επιφύλαξη των διατάξεων της οδηγίας 64/433/ΕΟΚ του Συμβουλίου της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων ( 4 ), το κρέας των ζώων αυτών είναι δυνατό να διατεθεί στην αγορά, υπό την  προϋπόθεση ότι οι υγειονομικοί έλεγχοι πριν και μετά τη σφαγή δεν έδειξαν καμία αλλοίωση που θα μπορούσε να καταστήσει τα σφάγια ή τα εντόσθια ακατάλληλα για ανθρώπινη κατανάλωση -  στ ) στο να καταβληθεί αμέσως στους κατόχους των βοοειδών που έχουν σφαγεί ικανοποιητική αποζημίωση, σύμφωνα με το δεύτερο εδάφιο του στοιχείου α) και του στοιχείου γ )-  ζ ) στο να επιβάλουν τον καθαρισμό και την απολύμανση των εκμεταλλεύσεων μετά τη σφαγή των βοοειδών .  3 . Λαμβάνουν τα ακόλουθα κοινά μέτρα :  α ) πρέπει να απαγορευθεί η θεραπευτική αγωγή ή ο εμβολιασμός κατά της λοιμώδους περιπνευμονίας των βοοειδών -  β ) η θέσπιση ενός συστήματος εντοπισμού όλων των βοοειδών στην επικράτεια του κράτους μέλους, κατά τρόπο ώστε να εντοπίζονται ανά πάσα στιγμή η περιφέρεια και η εκμετάλλευση καταγωγής -  γ ) την καταγραφή των εκμεταλλεύσεων εκτροφής βοοειδών -  δ ) τον έλεγχο της μετακίνησης των βοοειδών -  ε ) εκστρατεία πληροφόρησης των κτηνιάτρων για να δώσουν ιδιαίτερη προσοχή στην εφαρμογή των μέτρων . Ειδικότερα, οι ιστοί με ύποπτες αλλοιώσεις πρέπει να αποστέλλονται σε εργαστήριο αναφοράς -  στ ) κοινοποίηση στην Επιτροπή και τα κράτη μέλη του αριθμού των ζώων που παρουσιάζουν θετική αντίδραση, των κρουσμάτων, των εκδηλώσεων της ασθενείας και των εκμεταλλεύσεων στις οποίες έχουν εντοπιστεί τα ζώα με θετική αντίδραση .  Άρθρο 4  Η χρηματοδοτική συνεισφορά της Κοινότητας ανέρχεται :  - στο 50 % των δαπανών που πραγματοποιεί η Ισπανία για την αποζημίωση των κατόχων των ζώων για τη σφαγή και την καταστροφή των πτωμάτων βοοειδών και προϊόντων βοοειδών,  - στο 50 % των δαπανών που πραγματοποιεί η Ισπανία για τον καθαρισμό, την απολύμανση και την εξάλειψη των εντόμων των εκμεταλλεύσεων και του εξοπλισμού,  - στο 50 % των δαπανών που πραγματοποιεί η Ισπανία για την αποζημίωση των κατόχων για την καταστροφή των ζωοτροφών και του εξοπλισμού που έχουν μολυνθεί .  Άρθρο 5  Η χρηματοδοτική συνεισφορά της Κοινότητας χορηγείται μετά την αποστολή των δικαιολογητικών εγγράφων .  Άρθρο 6  Η παρούσα απόφαση απευθύνεται στο Βασίλειο της Ισπανίας . Βρυξέλλες, 26 Μαρτίου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 224 της 18. 9 . 1990, σ . 19 . ( 2 ) ΕΕ αριθ . L 66 της 13 . 3 . 1991, σ . 18 . ( 3 ) ΕΕ αριθ . L 39 της 13 . 2 . 1991, σ . 21 . ( 4 ) ΕΕ αριθ . 121 της 29 . 7 . 1964, σ . 2012/64 .